Elis — Olympia — 216 BC — Hermes 85.1957.86ff.
Region: Central Greece (IG VII-IX) — Phokis, Lokris, Aitolia, Akarnania, and Ionian Islands (IG IX,1) 

αγαθαι τυχαι. επι στραταγου των ακαρνανων διογενεος του λεοντος ιππαρχου δε εχεδαμου του μνασιλοχου ναυαρχου δε αθηνογενεος του διογενεος λευκαδιων γραμματεων δε ται μεν βουλαι σιμωνος του ευαρχου φοκρεανος τοις δε αρχουσι φαιακος του εχεμενεος λευκαδιου προμναμονος δε νικια του μνασωνος κορονταιου επειδη ποτιπορευθεντων διογενεος τε του στραταγου και των συναρχοντων και απολογιζομενων οτι συμβαινει ταμ μεμ πολιν των ανακτοριεων εξαδυνατειν του προτιθεμεν τας ακτιαδας παρα το γεγενησθαι κατα τους προτερον χρονους εν δυσχερει διαθεσει μεγαλων περιστανπων ταν ακαρνανιαν πολεμων συμφερον δ εστι και τελεως ενδοξον τωι εθνει παραγεγονοτων εις ταμ βελτισταν καταστασιν τωμ πραγματων ταν τε ποτι το θειον οσιοτατα πολλωι μαλλον συναυξειν και σκεπτεσθαι δι ου τροπου κοινου γενομενου του ιερου του απολλωνος του ακτιου συντελεσθησειται τωι θεωι παντα τα τιμια εφανη τοις ακαρνασι πρεσβευτας αποστειλαι ποτι ταμ πολιν των ανακτοριεων περι του ακτιου τους τε κοινους αρχοντας και μετα τουτων σωτιωνα αλεξανδρου αγαπανορα πυρριχου αισχριωνα κλεωνυμ[ου] χαροπιδαν νικανδρου γλαυκινον διοφαντου θυρρειους επιστρατον φιλιστου βιανορα θαλωνος λευκαδιους μνασιθεον ιππια χρεμαν δρακοντος αισχιναν τελεστα μεδιωνιους αρισ[το]μενη μεννεια αλυζειον ωγ και παρακαλουντων τους ανακτο[ριεις] κατα τας δοθεισας αυτοις εντολας επιχωρησαι του κο[ινον] ειμεν το ιερον παντων των ακαρνανων οπως τυγχανη τας ποθηκουσας επιμελειας διεξαγομενων των τε αγωνων και τας παναγυριος κατα τα πατρια συνεχωρησαν οι ανακτοριεις επι τοισδε ωστε επισκευαζειν τους ακαρνανας το ιερον και αναλισκειν οσα κα δη εις τε τους αγωνας και τας θυσιας και εις ταμ παναγυριν μηθεν καταδεεστερον ποιουνπας τωμ προτερον υπο τας πολιος διοικουμενων περι δε τας μισθωσιος των αυληταν γινεσθαι καθως κα τοις ακαρνασι δοξη τας δε πεντηκοστας και των λοιπων τελεων απαντων [τ]ωγ γινομενων εν ται παναγυρει και των αλλων τωμ πιπτοντων εκ τας [τ]ων σωματων πωλησιος τα μεν ημισα των ακαρνανων ειμεν τα δε ημισα [τα]ς πολιος των ανακτοριεων πεντηκοστολογους δε παρ εκατερων ειμεν [τεσ]σαρας και γραμματεις τους ισους αγορανομους δε παρα μεν των ακαρνανων [ενα παρα δε] τας πολιος ενα οσα δε κεκτηνται οι ανακτοριεις ιερα χρηματα του απολλω[νος του ακτιου] η αναθεματα πρ[ο] του ταν ομολογιαν γραφημεν υπαρχειν αυτοις ιδια τα δε [εν τωι μετα ταυτα χρονωι] ανατεθεντα των ακαρνανων ειμεν το δε ελενειον κα[ι] [τα ---------]οντα εν τ[ωι α]λσει κατεσκευασμενα τας πολιος των ανα[κτοριεων ειμ]εν και τας παρεμβολας ταν τε πολιων και των [ε]θνεων μενε[ι]ν [καθοτι και εξ α]ρχας πομπευειν δε πρωτομ μεν ταν [---------------]ον [-------------] ανακτοριου και το[υς ---]ιους κα[θ]ως κα ο ι[ε]ραπολος ταξη φορειν τον [-------------] οι ανακτοριε[ις --]ν και ταγ κομαν τρεφειν κυριους δε ειμεν τους [ανακτοριεις τω]ν τε λιμε[ν]ων και ταν λοιπαν πο[θ]οδων απασαν πλαν των εν [αυται ται παναγυρε]ι πιπτοντων τελεων εκ τας ακτιαδος τιθεμεν δε το κοι[νον των ακαρνα]νων τους αγωνας επ ακτιωι καθ εκαστον ενιαυτον ει κα μη τι [δια πολεμο]ν η δια στρατοπεδον φιλιον αδυνατον γενηται ει δε τι συμβαιη τουτων [η και] αλλως πως μη δυνατον ειμεν δοκοι βουλευομενοις τοις τε ακαρνασι και ται πολει των ανακτοριεων συντελεισθαι ταμ παναγυριν εν ανακτοριωι καθως και οι ανακτοριεις αγοσαν μη επιτελουντων δε των ακαρνανων [ο]ν τροπον γεγραπται τας πολιος των ανακτοριεων το ιερον ειμεν καθοτι και το εξ αρχας και τα ανατεθεντα χρηματα τωι θεωι διαμενειν εδοξε ται βουλαι και τωι κοινωι των ακαρνανων ταν τε πολιν των ανακτοριεων επαινεσαι και συναυξειν το ιερον του απολλωνος του ακτιου καθως οι τε αρχοντες παρεκαλουν και α πολις επεχωρησε χαριστηρια αποδιδοντας τωγ γεγονοτων ευαμερηματων τωι εθνει οπως φαινηται το πληθος των ακαρνανων παρα παν τογ χρονον ευσεβως μεν τα ποτι τους θεους διεξαγειν καλως [δ]ε [κ]αι τωμ προγονων καταξιως ποτι τους συγγενεις και φιλους πολιτευειν [α δ]ε [ο]ι [α]καρναν[ε]ς θε[ι]εν χρηματα εις ταν επανορθωσιν του ιερου μη καταναλισκειν τους ταμιας μηδε τους αρχοντας εις αλλο μηθεν αλλ εις επισκευαν του ιερου και αναθεματα τωι θεωι αναγραφημεν δε και εισταλας το τε ψαφισμα και τα κατακεχωρισμενα εν αυτωι ομολογα συνθεμενων των αιρεθεντων παρα μεν των ακαρνανων διογενεος εχεδαμου αθηνογενεος φαιακος επιστρατου λευκαδιων σιμωνος φοκρεανος σωτιωνος ευαλκου γλαυκινου θυρρειων αριστομενεος αλυζειου παρα δε τας πολιος των ανακτοριεων ιππωνος ευδαμου πτολεμ[α]ιου ε[λ]λανικου σωτιωνος και ανατεθημεν ταμ μεν μιαν σταλαν επ ακτιωι ταν δε αλλαν εν ολυμπιαι το δε αναλωμα εις ταυτα εκ του κοινου δοθημεν ποτι δε τους αγωνας και ταμ παναγυριν και το καθολου περ[ι] τωγ κατα τας ακτιαδας χρησθαι τους ακαρνανας τοις ιεροις νομοις ους ειλε α πολις των ανακτοριεων καθως διωρθωσαν οι παρ εκατερων κυρια δε ειμεν τα κατακεχωρισμενα εν ται σταλαι και μητε νομωι μητε ψαφ[ι]σματι λυεσθαι των αναγεγραμμενων μηθεν ει δε τις ψαφισμα τι η [νο]μον γραψαι η αλλως πως επιχειροι διακοψαι τα συνκειμενα ει μεμ πολις αποτεισατω μνας πεντακοσιας ει δε ετας αποθνασκετω κριθεις εν τωι δ[ι]καστηριωι και ο νομος και το ψαφισμα ατελες εστω τους δε ιε[ρο]υς νομους εξεστω διορθοιν επει κα νομοθεσια καθικη μηθεν υπεναντιον τοις εν ται σταλαι καταγραφοντας τ[---].